钦定古今图书集成/明伦汇编/氏族典/第502卷 > 陆元方
## 钦定古今图书集成/明伦汇编/氏族典/第502卷 > 陆元方

按《唐书陆元方传》：“元方，字希仲，苏州吴人，陈给事黄
门侍郎琛之曾孙。举八科皆中，累转监察御史，迁鸾
台侍郎，同凤阁鸾台平章事。武后尝问外事，对曰：‘臣
备位宰相，民间碎务不敢以闻’。忤旨，下除太子右庶
子，进文昌左丞，卒。元方素清慎，再执政，每进退群臣，
后必先访问，外秘莫知。临终取奏槁焚之，曰：‘吾阴德
在人后当有兴者’。”